Olaf Mørch Hansson

Olaf Mørch Hansson (1856–1912) var en norsk skuespiller, teaterinstruktør og teatersjef.Thoralf Berg, Olaf Hansson i Store norske leksikon.

 Liv og virke 
 Bakgrunn 
Han tilhørte Trondheimsslekten Hansson.  Faren var justissekretær og sorenskriver Christian Rasmus Hansson (1807–1872), mens moren var Harriet Marie Mørch (1816–1903). Broren Michael Skjelderup Hansson (1839–1922) og hans etterkommere ble sjefer for Storebrand.  

 Skuespiller 
Etter ett år på skole i Drammen og ett år i Trondheim på en teknisk skole, brøt han av og etter diverse strøjobber havnet han på Christiania Theater og skulle debutere omkring 1875. Dette ble utsatt, og han gikk heller inn i en elevperiode samme sted. Også debut nummer to ble utsatt grunnet en brann, så han meldte overgang til Den Nationale Scene i Bergen og debuterte der i stedet.  

Fra 1878 til 1883 var han atter på Christiania Theater.  Dernest var han fra 1883 til 1886 redaktør for Norske Intelligenz-Seddeler som i 1763 var Norges første avis.  Fra 1886 til 1893 var han inne i sin tredje periode ved Christiania Theater, nå som skuespiller og instruktør på samme tid.  Så fulgte to år som sjef på Carl Johan Teatret i Kristianias Tivoli, før han fra 1895 til 1898 steg i gradene som teatersjef og instruktør ved Den Nationale Scene, der han jo hadde vært før.

Han var instruktør for Nationaltheatrets åpningsforestillinger Barselstuen og Gert Westphaler 1. september 1899. Som skuespiller ved landets hovedscene bemerket han seg som Assessor Brack i Hedda Gabler og doktor Kann i Laboremus.Oppsetninger ved Nationalteatret  Fra 1905 til 1906 var han konstituert teatersjef på Nationaltheatret, hvorpå han fra 1908 til 1909 var teatersjef ved Den Nationale Scene i Bergen.

Olaf giftet seg i 1880 med skuespilleren og senere teatersjef Thora Hansson (1845–1917), og i 1896 med skuespiller Agnethe Schibsted-Hansson (1868–1951). De var foreldre til diplomat Thorolf Mørch Hansson (1881–1952) og teatersjef Gunnar Neels-Hansson (1883–1967). Sønnen Gunnar ble i 1915 hyret inn til morens teater, og ble far til skuespilleren Thora Elisabeth Neels-Hansson (1918–2007), født i Stavanger og mer kjent som Nøste Schwab.

 Teaterroller (utvalg) 
 År  Tittel  Forfatter  Rolle  Scene   Ref.1900  Moderate løier  Otto Benzon  Regissør  Nationaltheatret  

 Verker 


 Referanser 

 Eksterne lenker 



Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Den Nationale Scene
Kategori:Norske teatersjefer